ชิชาโมะ
ประวัติ

ช่วงปี ค.ศ. 2010 - 2011
เมือปี ค.ศ. 2010 มิยะซะคิ และ มะทสึโมะโทะ ได้เข้าเรียนที่โรงเรียน 崎総合科学高等学校 (Kawasaki City High School for Science and Technology) และเข้าร่วมชมรม Ligth Music (軽音楽) และตั้งวงดนตรีขึ้น
หลังจากนั้นในช่วงหน้าร้อน ค.ศ. 2010 โยะชิคะวะ ซึ่งก่อนหน้านี้ได้เล่นดนตรีกับวงอื่นอยู่ และได้มีโอกาสดูวงของมิยะซะคิ อะสะโคะ เล่นดนตรี และได้เกิดความประทับใจในตัวของมิยะซะคิ หลังจากนั้นจึงได้เข้าร่วมวงด้วย และก่อตั้งเป็นวงดนตรีชื่อ 柳葉魚 (อ่านว่า ชิชะโมะ เป็นชื่อปลาชนิดหนึ่ง รับประทานได้ ภาษาไทย: ปลาไข่, ปลาชิชาโมะ) โดยชื่อนี้ได้มาจากพี่สาวของมิยะซะคิ ซึ่งให้เหตุผลว่า ดูน่ารักเมื่ออ่านออกเสียงว่า "ชิชะโมะ" และดูเท่เมื่อเขียนด้วยตัวอักษรคันจิ 柳葉魚 แต่สมาชิกในวงขณะนั้น ไม่ใคร่จะชอบรับประทานปลาไข่สักเท่าไหร่
กิจกรรมในขณะนั้น คือ เล่นดนตรีในงานเทศกาลของโรงเรียน
ในปี ค.ศ. 2011 อาจารย์ที่ปรึกษาชมรมได้แนะนำให้ทำเพลงของตัวเองขึ้นมา ในตอนแรกนั้น มิยะซะคิ ไม่อยากแต่งเพลงเองสักเท่าไหร่นัก แต่หลังจากที่ถูกรบเร้าโดย โยะชิคะวะ และได้มีโอกาสไปดูวงอื่นเล่นเพลงที่พวกเขาแต่งเอง จึงเกิดแรงบันดาลใจขึ้นมา และได้แต่งเพลง 宿題が終わらない (Shukudai ga Owaranai) เสร็จเมื่อเดือน สิงหาคม ค.ศ. 2011
ปี ค.ศ. 2012
วันที่ 13 เดือนพฤษภาคม ค.ศ. 2012 ในงาน TEENS ROCK IN HITACHINAKA 2012 (ครั้งที่ 9) ซึ่งเป็นงานประกวดแข่งขันวงดนตรี สำหรับนักเรียนระดับชั้นมัธยมปลาย โดยมีวงดนตรีจากทั่วประเทศญี่ปุ่นเข้าร่วม ทางวงจึงได้ใช้เพลง 宿題が終わらない เข้าร่วมประกวด โดยได้รับรางวัล Outstanding Performance (優秀賞) และรางวัล Vocal (ボーカル賞)
เนื่องจากวงยังไม่เป็นที่รู้จัก การออกเล่นตามงานในที่สาธารณะก็ยังไม่มากพอ อีกทั้งยังไม่มีข้อมูลใดๆบน Internet เลย ดังนั้นอาจารย์ที่ปรึกษาชมรม Light Music จึงติดต่อร้านทงคัตสึ (とんかつ華家) ในละแวกนั้น ให้ช่วยเปิดเพลงของพวกเธอในร้าน และในวันหนึ่งบทเพลงก็ได้ไปถึงหูของ Producer จากค่าย GOOD CREATORS RECORDS
วันที่ 25 กันยายน ค.ศ. 2012 คุณชิกะโนะ อะทสึชิ (鹿野 淳) แห่งนิตยสารดนตรี "MUSICA" ได้เขียนไว้บนทวิตเตอร์ว่า "未知の大器、高校バンド見つけました。ししゃも、よろしくお願いします" (เจอช้างเผือกเข้าให้แล้ว เป็นวงดนตรีนักเรียนม.ปลาย ชิชะโมะ ขอฝากตัวด้วยนะครับ) และได้สัมภาษณ์วงชิชะโมะ ลงนิตยสาร MUSICA ฉบับเดือนพฤศจิกายน ค.ศ. 2012
วันที่ 10 ตุลาคม 2012 มิยะซะคิ ได้รับเลือกจาก All Night Nippon ผู้ผลิตสื่อกระจายเสียงทางวิทยุ ให้เป็นผู้ดำเนินรายการวิทยุ
วันที่ 17 ตุลาคม 2012 Original CD 「宿題が終わらない」 เวอร์ชันลิมิเต็ดของ Tower Records ได้วางจำหน่าย และถูกซื้อไปจำนวนประมาณ 1,000 แผ่น และเพลงก็ได้ขึ้นอันดับ 7 ใน Oricon Indie Chart
ปี ค.ศ. 2013
วันที่ 23 มกราคม ค.ศ. 2013 ออกอัลบั้มเต็มอัลบั้มแรก『卒業制作』 (Sotsugyō Seisaku)
วันที่ 8 กุมภาพันธ์ ค.ศ. 2013 แสดงสดที่ Tower Records สาขา SHIBUYA
วันที่ 6 มีนาคม ค.ศ. 2013 - 26 มีนาคม ค.ศ. 2013 ออกทัวร์ใน 11 Live House ในเมือง Kyoto, Kobe, Fukuoka, Hiroshima, Chiba, Utsunomiya, Osaka, Nagoya, Sendai และ Tokyo
วันที่ 31 มีนาคม ค.ศ. 2013 แสดงสดครั้งสุดท้ายในฐานะนักเรียน ม.ปลาย ที่ LA CITTADELLA เมือง Kawasaki (ทัวร์ก่อนหน้านี้และการแสดงครั้งนี้ จะใส่ชุดนักเรียนขึ้นแสดง) โดยเปิดให้เข้าชมฟรี
จบการศึกษาระดับชั้น ม.ปลายและหลังจากนั้นสมาชิกในวงตัดสินใจจะทำงานดนตรีอย่างเต็มตัว และได้เซ็นต์สัญญากับ Faith Music Entertainment ในเดือนสิงหาคม ค.ศ. 2013
วันที่ 13 พฤศจิกายน ค.ศ. 2013 ออกอัลบั้มเดบิวท์『SHISHAMO』
วันที่ 6 ธันวาคม ค.ศ. 2013 แสดงคอนเสิร์ตเดี่ยว (One Man Live) ครั้งแรกที่ไลฟ์เฮ้าส์ WWW ย่านชิบุยะ โตเกียว
ปี ค.ศ. 2014
วันที่ 24 พฤษภาคม ค.ศ. 2014 ถึง 29 มิถุนายน ค.ศ. 2014 ทัวร์คอนเสิร์ตเดี่ยวฤดูใบไม้ผลิ ภายใต้ชื่อ 「彼女ができたバンドマンに恋する休日」 (Kanojo ga dekita bando man ni koisuru kyūjitsu) ทั้งหมด 10 สถานที่ทั่วประเทศ
วันที่ 2 กรกฎาคม ค.ศ. 2014 ออกซิงเกิ้ล 「君と夏フェス」 (Kimi to natsu fes)
วันที่ 11 กันยายน ค.ศ. 2014 ได้ประกาศถึงการออกจากวงของ มะทสึโมะโทะ อะยะ และผู้เล่นเบสคนใหม่ที่จะมาแทน คือ มะทสึโอะคะ อะยะ
วันที่ 1 ตุลาคม ค.ศ. 2014 ออกซิงเกิ้ล 「量産型彼氏」 (ryōsangata kareshi)
วันที่ 4 ตุลาคม ค.ศ. 2014 ถึง 28 พฤศจิกายน ค.ศ. 2014 ทัวร์คอนเสิร์ตเดี่ยวฤดูใบไม้ร่วง ภายใต้ชื่อ 「君ときみの彼氏と転校した彼女の日曜日のデートプラン」 (kimi to kimi no kareshi to tenkō shita kanojo no nichiyōbi no dētopuran) ทั้งหมด 19 สถานที่ทั่วประเทศ
ปี ค.ศ. 2015
วันที่ 4 มีนาคม ค.ศ. 2015 ออกอัลบั้มเต็ม 『SHISHAMO2』
วันที่ 4 เมษายน ค.ศ. 2015 - 13 มิถุนายน ค.ศ. 2015 ทัวร์คอนเสิร์ตเดี่ยวฤดูใบไม้ผลิ 「さよなら、僕のともだちと花の季節」 (Sayonara, boku no tomodachi to hana no kisetsu)
วันที่ 5 สิงหาคม ค.ศ. 2015 ออกซิงเกิ้ล 「熱帯夜」 (Nettaiya)
วันที่ 2 ธันวาคม ค.ศ. 2015 ออกซิงเกิ้ล 「君とゲレンデ」 (Kimi to gerende)
ปี ค.ศ. 2016
วันที่ 4 มกราคม ค.ศ. 2016 คอนเสิร์ตเดี่ยว 「SHISHAMO NO BUDOKAN!!!」 ที่ สนามกีฬาต่อสู้ญี่ปุ่น
วันที่ 2 มีนาคม ค.ศ. 2016 ออกอัลบั้มเต็ม 『SHISHAMO3』
วันที่ 19 เมษายน ค.ศ. 2016 ถึง 15 พฤษภาคม ค.ศ. 2016 ทัวร์คอนเสิร์ตเดี่ยวฤดูใบไม้ผลิ ภายใต้ชื่อ 「少女達が恋心に気付いたのは、宇宙からの旅がえり」 (Shōjo-tachi ga koigokoro ni kidzuita no wa, uchū kara no tabi ga eri)
วันที่ 25 มิถุนายน ค.ศ. 2016 คอนเสิร์ตเดี่ยว 「SHISHAMO NO OSAKA-JOHALL!!!」 ที่ Osaka-jō Hall
วันที่ 16-17 กรกฎาคม ค.ศ. 2016 「SHISHAMO NO YAON!!!2016」
วันที่ 7 กันยายน ค.ศ. 2016 ออกซิงเกิ้ล 「夏の恋人」 (Natsu no Koibito)
ปี ค.ศ. 2017
วันที่ 22 กุมภาพันธ์ ค.ศ. 2017 ออกอัลบั้มเต็ม 『SHISHAMO4』
วันที่ 5 มีนาคม ค.ศ. 2017 เข้าร่วมพิธีเปิดการแข่งขันในบ้านนัดแรกลีค J1 ประจำปี 2017 ของทีม Kawasaki Frontale และขายสินค้าที่ระลึก 「SHISHAMO×FRONTALE コラボGOODS」 ซึ่งออกแบบโดย มิยะซะคิ
เพลง 「明日も」ในอัลบั้ม SHISHAMO4 นั้นเป็นเพลงที่มิยะซะคิ ได้แรงบันดาลใจมาจากการดูการแข่งขันของทีม Kawasaki Frontale
วันที่ 18 มีนาคม ค.ศ. 2017 - 22 มิถุนายน ค.ศ. 2017 ทัวร์คอนเสิร์ตเดี่ยว (One Man Tour) ฤดูใบไม้ผลิ 「明日メトロですれちがうのは、魔法のような恋」
วันที่ 2 สิงหาคม ค.ศ. 2017 ออกซิงเกิ้ล 「BYE BYE」
วันที่ 21 ตุลาคม ค.ศ. 2017 กำหนดฉายภาพยนตร์ ミックス (Mix) โดยมีเพลงประกอบภาพยนตร์จาก SHISHAMO 2 เพลงได้แก่ 「サボテン」 และ 「ほら、笑ってる」ซึ่งเป็นผลงานเพลงประกอบภาพยนตร์ครั้งแรกของ SHISHAMO
วันที่ 25 ตุลาคม ค.ศ. 2017 ออกซิงเกิ้ล 「ほら、笑ってる」
วันที่ 6 พฤศจิกายน ค.ศ. 2017 - 9 ธันวาคม ค.ศ. 2017 ทัวร์คอนเสิร์ตเดี่ยวฤดูใบไม้ร่วง 2017 「奇跡なんて起きないと言ったあの娘も、いつか誰かととびきりロマンチックな恋をする」
วันที่ 22 ธันวาคม ค.ศ. 2017 เข้าร่วมรายการ Music Station SUPER LIVE 2017 ในเพลง 「明日も」
วันที่ 31 ธันวาคม ค.ศ. 2017 เข้าร่วมรายการ Kouhaku Uta Gassen ครั้งที่ 69 ในเพลง 「明日も - 紅白 2017 Ver.」 พร้อมกับนักเรียน ม.ปลายจำนวน 50 คนที่มาเล่นเครื่องเป่า